Черкесов Георгий Маштай и къуэр
Къэбэрдей-Балъкъэр Республикэм хэщIыныгъэшхуэ игъуэтащ. И ныбжьыр илъэс 78-м иту дунейм ехыжащ къэрал, жылагъуэ лэжьакIуэ цIэрыIуэ Черкесов Георгий Маштай и къуэр.
КъБАССР-м щыщ Советскэ районым хыхьэ Советскэ посёлкэм 1938 гъэм щэкIуэгъуэм и 10-м Черкесов Г. М. къыщалъхуащ. 1965 гъэм абы зоотехник нэхъыщхьэу Чыщбалъкъ Iэщ лъэпкъыфI совхо- зым лэжьэн щыщIидзащ. ИужькIэ «Эльбрусский» совхозым, Къэбэрдей-Балъкъэрым и «Джэдкъазпром» трестым я унафэщIу, КъБАССР-м мэкъумэш хозяйствэмкIэ и министрым экономикэмкIэ и къуэдзэу, «Къэбэрдей-Балъкъэр» джэдкъаз зыгъэхъу производствэ зэгухьэныгъэм и генеральнэ директору щытащ.
1991 гъэм щегъэжьауэ 1997 гъэм нэсыху Черкесов Г. М. КъБР-м и Правительствэм и УнафэщIу щытащ. 1997 — 2004 гъэхэм КъБР-м мэз хозяйствэмкIэ и Iэтащхьэу щытащ.
Черкесов Георгий Маштай и къуэм и гъащIэр зэрыщыту хуигъэпсащ езыр щалъхуа республикэм, абы и зыужьыныгъэмрэ и ефIэкIуэныгъэмрэ. Ар унафэщI, къызэгъэпэщакIуэ IэкIуэлъакIуэт, ауэ езыр цIыху къызэры-гуэкIт, дэтхэнэми и Iуэхур зыхищIэу, лъэIукIэ къыбгъэдэхьэ псоми ядэIэпыкъуну хущIэкъуу. Апхуэдэ цIыхугъэ зэрыхэлъырт республикэм ис псоми пщIэ къыщIыхуащIыр.
Черкесов Г. М. республикэм и жылагъуэ-политикэ гъащIэми жыджэру хэтт — ар Урысей Федерацэм и Федеральнэ Зэхуэсым ФедерацэмкIэ и Советым и депутату, КъБАССР-м и Совет Нэхъыщхьэм и депутату, цIыхубэ депутатхэм я Бахъсэн район советым и депутату хахащ.
Бгъэдэлъ фIыщIэ иным папщIэ Черкесов Георгий Маштай и къуэм къыхуагъэфэщащ ГуащIэдэкI Бэракъ Плъыжь, «ЩIыхь Дамыгъэ», «Лъэпкъ Зэныбжьэгъугъэ» орденхэр, нэгъуэщI къэрал наградэ куэд.
Къэбэрдей-Балъкъэрым и къэрал, жылагъуэ лэжьакIуэ цIэрыIуэ, цIыху хьэлэмэту щыта Черкесов Георгий Маштай и къуэр дэ зэи тщыгъупщэнкъым.
КIуэкIуэ Ю. А., Егоровэ Т. Б., Мусуков А. ТI., Канунников В. А., Джэш В. М., Амщокъуэ Ф. Къ.,
Аттаев Ж. Ж., Берд Хь. А., Беппаев С. У., Бер М. Л., Битокъу В. М., Биттиев Хь. Р.,
Бозий Н. М., Губин Г. С., Евтушенкэ Н. Н., Емуз Н. Гъу., Дадэ М. А., Жанатаев С. А.,
Зумакулов Б. М., Геляхов А. С., Иуан П. М., Къалэ З. А., Алътуд Ю. Къ.,
Канунников А. Д., Къарэмырзэ Б. С., Къэрмокъуэ Хь. М., Клевцов М. М., Къуэдзокъуэ М. М.,
Къумахуэ М. Л., Къущхьэунэ А. А., Маслов Н. А., Нэхущ З. А., Сэхъурокъуэ Хь. Хь., Сэхъу В. Къ.,
ЛIуп В. З., Федченкэ Л. М., Фырэ Р. Б., Хьэщхъуэжь А. Б., ХьэфIыцIэ М. М., Чеченов А. А.,
Шыхъуэбахъуэ М. Хь., Шэт И. М., Щоджэн М. М.
